Forslag til RÅDETS AFGØRELSE om fornyelse af medlemskabet af Udvalget for Den Europæiske Socialfond

(forelagt af Kommissionen)

BEGRUNDELSE

1. I henhold til artikel 47 i Rådets forordning 1260/1999 af 21. juni 1999 om vedtagelse af generelle bestemmelser for strukturfondene bistås Kommissionen ved gennemførelsen af denne forordning af fire udvalg eller komitéer, bl.a. b) udvalget i traktatens artikel 147.

2. Bestemmelserne om udvalgets tilrettelæggelse og opgaver er fastsat i gennemførelsesbestemmelserne, særlig artikel 49 i Rådets forordning 1260/1999 af 21. juni 1999 om vedtagelse af generelle bestemmelser for strukturfondene.

3. I henhold til sidstnævnte artikel skal udvalget bestå af to regeringsrepræsentanter, to repræsentanter for arbejdstagerorganisationerne og to repræsentanter for arbejdsgiverorganisationerne pr. medlemsstat. For hver medlemsstat skal der udnævnes en suppleant inden for hver af kategorierne af repræsentanter. Medlemmerne og suppleanterne udnævnes af Rådet for en periode på tre år på forslag af Kommissionen.

4. Rådet traf den 8. oktober 2001 afgørelse om at udnævne ordinære medlemmer af og suppleanter til Udvalget for Den Europæiske Socialfond for perioden fra den 23. oktober 2001 til den 22. oktober 2004 på forslag af Kommissionen.

I løbet af denne periode har Rådet på forslag af Kommissionen truffet supplerende afgørelser om udskiftning af medlemmer af og suppleanter til udvalget. De således udnævnte medlemmers mandat udløber også den 22. oktober 2004.

5. I henhold til artikel 52, stk. 3, i akten vedrørende vilkårene for Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse og tilpasningerne af de traktater, der danner grundlag for Den Europæiske Union, skal de udvalg, som er opregnet i bilag XVIII, fornyes fuldstændigt ved tiltrædelsen. Udvalget for Den Europæiske Socialfond er et af de udvalg, der er opregnet i bilag XVIII.

6. Efter at have hørt medlemsstaterne fremlægger Kommissionen derfor dette forslag til Rådets afgørelse om udnævnelse af ordinære medlemmer af og suppleanter til Udvalget for Den Europæiske Socialfond for perioden fra den 1. maj 2004 til den 30. april 2007.

Forslag til RÅDETS AFGØRELSE om fornyelse af medlemskabet af Udvalget for Den Europæiske Socialfond

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 147,

under henvisning til akten vedrørende vilkårene for Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse og tilpasningerne af de traktater, der danner grundlag for Den Europæiske Union [1], særlig artikel 52, stk. 3, og bilag XVIII hertil,

[1] EUT L 236 af 23.9.2003, s. 17.

under henvisning til forordning (EF) nr. 1260/1999 om vedtagelse af generelle bestemmelser for strukturfondene [2], særlig artikel 49, stk. 1, tredje afsnit,

[2] EFT L 161 af 26.6.1999, s. 1. Senest ændret ved tiltrædelsesakten.

under henvisning til Kommissionens forslag, og

ud fra følgende betragtninger:

(1) I henhold til Rådets afgørelse af 8. oktober 2001 om udnævnelse af medlemmerne af udvalget i henhold til EF-traktatens artikel 147 [3] udløber medlemmernes mandat den 22. oktober 2004.

[3] EFT C 292 af 18.10.2001, s. 1.

(2) I henhold til tiltrædelsesakten skal Udvalget for Den Europæiske Socialfond fornyes fuldstændigt ved tiltrædelsen.

(3) De ordinære medlemmer af og suppleanterne til udvalget i traktatens artikel 147 bør derfor udnævnes for en yderligere periode på 3 år -

TRUFFET FØLGENDE AFGØRELSE:

Artikel 1

De personer, som er anført i bilaget, udnævnes til ordinære medlemmer af og suppleanter til Udvalget for Den Europæiske Socialfond for perioden fra den 1. maj 2004 til den 30. april 2007.

Artikel 2

Denne afgørelse offentliggøres til orientering i Den Europæiske Unions Tidende.

Udfærdiget i Bruxelles, den .

På Rådets vegne

Formand

BILAG

>TABELPOSITION>